Szegedi Tudományegyetem

Juhász Gyula Pedagógusképző Kar

Tanító- és Óvóképző Intézet

Óvodapedagógia

Játékpedagógia és módszertana II.

2014. november 24.

Tóth Szilvia

tosvaef.sze

2.évfolyam

Oktató: Dr. Sztanáné dr. Babics Edit

**Úti memóriajáték**

Leírás

A nyár a nagy kirándulások, utazások ideje, ezért olyan memóriajátékot készítettem, amely könnyen elkészíthető, akár már a kiscsoportos gyerekekkel is elkészíthetjük. Egy zacskóban bárhová magaddal viheted, anélkül, hogy sérülne, összegyűrődne. Játszhatsz vele akár a vízparton, mert nem ázik el. És ha elveszne egy darabja, könnyen pótolható.

Ajánlott korosztály

Már 3 éves kortól tudom ajánlani, de ekkor még a szülő jelenléte is meghatározó.

Szükséges anyagok

* 20 db üdítős üveg kupakja
* vékonyabb karton
* filctoll
* olló
* laminálógép

Elkészítése

1. Gyűjts össze minél több egyforma üdítős üveg kupakot (20 db)
2. Fogj egyet és rajzold körbe a vékony kartonlapra
3. Találj ki 10 egyszerű mintát. A kiválasztott minták mindegyikéből kettőt rajzolj a kartonlapra
4. Szülői segítséggel lamináld be a köröket
5. Majd vágd ki a köröket
6. A kupakokba egyszerűen belerakhatóak, mert nem esnek ki, de ragasztóval is rögzítheted

Játékszabály

A játék szabálya megegyezik a hagyományos memóriajátékkal, vagyis a lefelé fordított kupakok közül felfordítunk kettőt. Aki azonos mintákat talál, az megtarthatja. A győztes az, akinek a játék végére több kupakot sikerül gyűjtenie.

Továbbfejlesztés

1. mindenki, aki felfordít egyet, annak meg is kell neveznie
2. egyedül is játszható, ilyenkor kérj meg egy felnőttet, mérje az időt, milyen gyorsan találod meg a párokat
3. kártyaként is használható. Ekkor több gyerek is használhatja. Elosztjuk a kupakokat, és akinek van párja, az kiteszi az asztal közepére. Ezután jobb irányba elindulunk és mindenki megkérdezi a mellette ülőt, hogy van- e nála „katica”. Ha van, akkor odaadja és továbbhalad, ha nincs akkor a következő jön.
4. Ha esetleg többen is szeretnének játszani, akkor készíthetünk még párokat
5. Ha idegen nyelvet tanulnak a gyerekek, akkor lehet olyat is, hogy, aki felfordít, annak meg kell neveznie magyarul és angolul/németül is.

Fejleszti

* memória
* türelem
* megfigyelőképesség
* szókincsbővítés
* alkalmazkodás a társakhoz
* együttműködés a társakkal

Előnye

* könnyen elkészíthető
* olcsó alapanyagok szükségesek hozzá
* vízparton is használható
* nem gyűrődik, nem szakad
* könnyen pótolható, ha elvesznek a párok